ཧི་མ་ཅལ་མངའ་སྡེའི་གྲོས་ཚོགས་༢༠༠༥ཟླ་༡༢ཚེས་༢༦ནས་ཚེས་༢༩བར་རྡ་རམ་ས་ལར་ཚུགས་པ་ལོ་རྒྱུས་སུ་ཐོག་མར་བརྟེན།བོད་མི་མང་སྤྱི་འཐུས་ལྷན་ཚོགས་ནས་དགའ་བསུའི་སྣེ་ལེན་གསོལ་སྟོན་འབུལ་ཆེད་མངའ་སྡེའི་གྲོས་ཚོགས་ཀྱི་འཐུས་མི་ཡོངས་ལ་ལས་བྱེད་ཆེད་གཉེར་གྱིས་མགྲོན་ཤོག་ཕུལ་ཞིང་།ཕྱི་ཟླ་༡༢ཚེས་༢༨དགོང་དྲོ་གསོལ་སྟོན་དངོས་གཞིའི་སྐབས་མངའ་སྡེའི་སྤྱི་ཁྱབ་བློན་ཆེན་གྱིས་དབུས་གྲོས་ཚོགས་ཚོགས་གཙོ་དང་།བློན་ཆེན།འཐུས་མི་སོགས་གནད་ཡོད་མི་སྣ་གྲངས་༥༠སྐོར་ཕེབས་ཞུགས་གནང་ཡོད།སྐབས་དེར་སྤྱི་འཐུས་ཚོགས་གཙོ་དང་།བཀའ་བློན་ཁྲི་པ།སྤྱི་ཁྱབ་བློན་ཆེན་བཅས་ཀྱིས་གསུང་བཤད་གནང་།མངའ་སྡེའི་གྲོས་ཚོགས་ཚུགས་སྐབས་སུ་སྤྱི་འཐུས་རྒྱུན་ལས་རྣམས་རེ་མོས་ཀྱིས་ཟུར་ཉན་དུ་བཅར།